கேள்வி: மலேசிய அரசாங்கம் - பொது பற்றி தகவல் சொல்.
பதில்: மலேசியக் கூட்டமைப்பில் தீபகற்ப மலேசியாவைச் சேர்ந்த 11 மாநிலங்கள்; மேற்கு மலேசியாவைச் சேர்ந்த சபா, சரவாக் மாநிலங்கள்; மற்றும் 3 கூட்டரசு பிரதேசங்கள்; மலேசிய அரசாங்க நிர்வாகத்தின் கீழ் உள்ளன. வெஸ்ட்மின்ஸ்டர் மக்களாட்சி முறைமை ''(Westminster system)'' முன்மாதிரியாகக் கொண்டு ஓர் அரசியலமைப்பு முடியாட்சிக்குள் செயல்படுகிறது. மற்றும் மக்களால் தேர்ந்தெடுக்கப்படும் நாடாளுமன்ற அரசமைப்பு முறைமையில் வகைப் படுத்தப்படுகிறது.
கேள்வி: மலேசிய அரசாங்கம் - மத்திய அரசு நிர்வாகத் துறை குறித்து விரிவாக சொல்லுங்கள்.
பதில்: மலேசியாவின் உச்சக்கட்ட அதிகாரம் மத்திய அரசு அல்லது கூட்டரசு அரசிடம் வழங்கப்பட்டு உள்ளது. இந்தக் கூட்டரசின் நிர்வாகப் பொறுப்புகள் அனைத்தும் புத்ராஜெயாவில் உள்ள அரசு நிர்வாக மையத்தில் நிர்வகிக்கப் படுகின்றன. மலேசிய அரசாங்கத்தின் தலைவர் என்று அழைக்கப்படும் மலேசியப் பிரதமர் தலைமையில் இயங்குகிறது.
கேள்வி: மலேசிய அரசாங்கம் - டேவான் நெகாரா குறித்து விரிவாக சொல்லுங்கள்.
பதில்: டேவான் நெகாரா அல்லது மலேசிய மேலவை (மலாய் மொழி: ''Dewan Negara''; ஆங்கிலம்: ''Senate''); என்பது 70 உறுப்பினர்களைக் கொண்டது. மலேசிய மாநிலங்கள் 13-இல் இருந்து ஒவ்வொன்றிலும் இருவராக 26 உறுப்பினர்கள் தேர்ந்து எடுக்கப் படுகின்றனர். இவர்களில் நால்வர் கூட்டாட்சிப் பகுதிகளில் இருந்து தேர்தெடுக்கப் படுகின்றனர். மேலும் 44 பேர் மாமன்னரால் நியமிக்கப் படுகின்றனர். அனைத்து எழுபது மேலவை உறுப்பினர்களும் மூன்று வருட காலத்திற்கு அமர்கின்றனர். அதிகபட்சம் இரண்டு முறை மேலவை உறுப்பினராக பொறுப்பு வகிக்கலாம். மலேசிய மக்களவையில் சமர்ப்பிக்கப்படும் சட்ட முன்வரைவுகள் மேலவையினால் மறு ஆய்வு செய்யப் படுகின்றன. இரண்டு அவைகளாலும் ஏற்றுக் கொள்ளப்படும் சட்ட முன்வரைவுகள் மலேசிய அரசர்ரின் ஒப்புதலுக்கு அனுப்பப்படும். பின்னர் அந்தச் சட்ட முன்வரைவுகள் சட்டமாக்கப் படுகின்றன.
கேள்வி: மலேசிய அரசாங்கம் - டேவான் ராக்யாட் பற்றி தகவல் சொல்.
பதில்: டேவான் ராக்யாட் அல்லது கீழவை (மலாய் மொழி: ''Dewan Rakyat''; ஆங்கிலம்: ''House of Representatives''); என்பது மலேசிய நாடாளுமன்றம் மக்களவை ஆகும். மலேசிய மக்களவையில் 222 உறுப்பினர்கள் அங்கம் வகிக்கின்றனர். மலேசியாவின் அனைத்துச் சட்ட முன்வரைவுகளும் இங்குதான் விவாதிக்கப் படுகின்றன. அவ்வாறு இயற்றப்படும் சட்ட முன்வரைவுகள், மக்களவையில் இருந்து நாடாளுமன்ற மேலவையின் ஒப்புதலுக்குக் கொண்டு செல்லப் படுகின்றன. அதன் பின்னர், மலேசிய அரசர் ஒப்புதல் அளித்த பின்னர் அந்த சட்ட முன்வரைவுகள் சட்டங்களாகின்றன. நாடாளுமன்றம் சட்டப்படி அதிகப் பட்சமாக ஐந்து ஆண்டுகள் இயங்கலாம். நாடாளுமன்றத்தை மலேசிய அரசர் எந்த நேரத்திலும் கலைக்கலாம். இருப்பினும் வழக்கமாகப் பிரதமரின் ஆலோசனையின் பேரில் அவ்வாறு செய்யப் படுகிறது.